cyanic-selkie/wikianc huggingface dataset:
Norske konsertarrangører
Norske Konsertarrangører (NKA) (tidligere kjent som Norsk Rockforbund) er konsertarrangørenes interesseorganisasjon og ble stiftet i 1982 som Norsk Rockforbund. Organisasjonens visjon er «Gode konsertopplevelser til alle!». NKA skal arbeide for å gi medlemsorganisasjonene et tilbud som gjør dem i stand til å utvikle seg og være dyktige arrangører over tid, samt bidra til å øke profesjonaliteten i arrangørleddet.
Organisasjonen endret navn fra Norsk Rockforbund på organisasjonens landsmøte i Asker 10. mai 2014. Per 1. januar 2015 hadde organisasjonen 300 medlemmer. Medlemmene er festivaler, rockeklubber, bluesklubber, spillesteder, studentsamfunn og rockeverksteder.
Virksomhet
Dette omfatter arbeid med rammebetingelser for sine medlemmer, samt å samle inn og spre kunnskap om konsertdrift. Norske Konsertarrangører hjelper også konsertarrangører med juridiske tjenester, informasjonstiltak, støtteordninger, utvekslingsordninger, medlemstilbud, råd og hjelp.
Historie
Norske Konsertarrangører ble opprinnelig etablert som Norsk Rockforbund (NRF) på Blitz 5.-6. September 1982 på initiativ fra Don Buchanan etter at det hadde vært avholdt et høringsmøte på Røros året før.
Norsk Rockforbund (NRF) ble i utgangspunktet opprettet som en organisasjon av og for frivillige rockarrangører. Organisasjonens arbeidsområder utviklet seg imidlertid raskt til å omfatte det meste som hadde med rock å gjøre, inklusive utøverinteresser, kassettkopiering, opplæring og arrangørinteresser. NRF var også ansvarlig for utgivelsen av Rock Furore.
NRF gikk gradvis fra å være en sjangerorganisasjon (som hadde både musikere og frivillige arrangører som medlem) til å bli en organisasjon for frivillige konsertarrangører og festivaler. I løpet av siste halvdel av 90-tallet ble flere av aktivitetsområdene som ikke var direkte relevante for konsertarrangører avviklet, og virksomheten spisset mot mot konsertarrangørenes behov.
Fra 2000-tallet av har NRF jobbet for å bedre rammebetingelsene til landets konsertarrangører, og medlemsmassen består av konsertarrangører, spillesteder, festivaler, av frivillige og kommersielle aktører innen sjangre som blues, rock, elektronika, metal, country og pop.
I 2014 endret Norsk Rockforbund navn til Norske Konsertarrangører.
Publikasjoner
Norske Konsertarrangører har utgitt flere publikasjoner:
Inguri
Inguri (abkhasisk: Ингур – Ingur, georgisk: ნგური – Enguri, russisk: Ингури – Inguri) er en elv vest i Georgia. Den er 213 km lang og har sitt utspring på grensen til den autonome republikken Abkhasia. Elven spiller en viktig rolle for vannkraftproduksjonen i området.
Elvens kilde ligger høyt i Kaukasusfjellene nær det høyeste fjellet i Georgia, Sjkhara, og snor seg gjennom fjelldalene mot nordvest før den snur sørvestover og munner ut i Svartehavet nær Zugdidi.
Elven spiller en viktig rolle i georgisk kraftproduksjon. I 1988 ble Inguridemningen bygd med en høyde på 240 meter. Dette er den største konstruksjonen i Kaukasus. Den har en kapasitet på 1,1 millioner kubikkmeter vann. Vannkraftverket produserer 4,5 millioner kWh per år, noe som tilsvarer omtrent 40 % av den nasjonale energiproduksjonen. Installert effekt er 1 300 MW.
Malthe Conrad Bruun
Malthe Conrad Bruun (født 12. august 1775, død 14. desember 1826; internasjonalt kjent under sitt franske navn Conrad Malte-Brun) var en dansk-fransk dikter, publisist, journalist og geograf.
Barndom og studietid
Etter at han 1790 var blitt privat dimittert og «innkalt» til artium, begynte han å studere teologi. Han ble etter hvert påvirket av rasjonalisten Otto Horrebow og oppga studiet.
Bladutgiver
Allerede før han hadde fylt 20 år begynte han å utgi et lite ukeblad kalt Vækkeren (1794). Her fremsatte han  Rousseaus anskuelser om likhet og brorskap. Men bladet kom ikke lenger enn til de første 3 numre før det ble anlagt sak mot forleggeren, da tidsskriftet ble utgitt anonymt. De eldre liberale publisistene P.A. Heiberg og Knud Lyne Rahbek var noe betenkt ved å se denne 19-årige yngling tumle så flott med de idéene som de mente med sindighet og kløkt burde fremsettes for publikum. Bruun kom med små stikk til dem i sin satire Oprørssnuserne (1795).
Men forholdet til Rahbek ble etter hvert det beste; derimot kom det aldri til vennskap mellom Bruun og Heiberg. En gang i begynnelsen av 1796 kom det i anledning ae besættelsen av en hovedrolle i en tragedie til et skandaløst opptrinn mellom dem. Bruun kalte sin politiske meningsfelle for «en Løgner»; Heiberg svor at han ville saksøke Bruun for dette. Denne såkalte «Dyvekefejden» ble bilagt av begges venner; forsoningen ble feiret med middagsgilder; men til Heibergs ble Bruun ikke innbudt.
Bruun var også virksom som politisk visedikter. Han skrev blant annet Aristokratisk Selskabssang og Engelsk Ministervise.
Satirikeren
Men også som journalist fortsatte han sin virksomhet. I tillegg til et flyveblad Om Trykkefrihedens Rettigheder (1795), hvor han beklager seg over den motsigelsen som finnes mellom Christian Colbjørnsens liberale pressereskript av 1790 og vedkommende § i Danske Lov, gir han ut 10 numre av et lite ukeblad kalt Patrioten på vårparten i 1795. Bruuns påfølgende skrift, samfunnssatiren Jerusalems Skomagers Rejse til Maanen (1795–1796), av samme art som Ludvig Holbergs Nils Klims reise til den underjordiske verden, pådro forfatteren en generalfiskalsak da navnene Adina (Dania) og Anifah (Hafnia) var lett gjennomskuelige.
«Aristokraternes Katekismus» og første landflyktighet
Ikke så heldig var han med Aristokraternes Katekismus (1796), hvor biskop Nicolai Edinger Balle opptrådte som angiver for det danske kancelli. Bruun fikk ordre om å møte for retten. Ettersom andre forfattere hadde blitt domfelt for samme tiltale og bl.annet Heiberg blitt landsforvist, ville han komme seg bort. Han slo seg ned en kort periode på Hven.
Nasjonaldikter
Men i lengden kjedet han seg på den lille øya og var på utkikk etter en anledning til å forlate den. Muligheten kom etter at han hadde forfattet en ode ved Andreas Peter Bernstorffs død i 1797; den fant gjenklang i danske hjerter; Bruun benyttet denne stemningen til å be regjeringen om tilgivelse og han fikk den på den betingelse «at han for Fremtiden vilde gjøre bedre Brug af sine Evner».
Hjemkommen til hovedstaden og hyllet som nasjonaldikter følte Bruun seg igjen inspirert til sang da beskjeden om Steen Andersen Billes seier ved Tripoli nådde Danmark. Også denne Ode vakte oppmerksomhet.
Kritikk av Trykkefrihetsreskriptet av 1790
Bruun kunne imidlertid ikke holde seg rolig. I anledning av at assessor Peter Collett var blitt avskjediget ga Bruun ut 3 småskrifter: Tria juncta in uno. I det ene erklærte han at den regjering som benytter makt for å undertrykke andres tanker, handler mot Guds innretning og oppfordrer til oppstand; «thi når tanken ikke længere er fri, når en regering ikke længere vil høre grunde, så bør man bruge Kugler og Dolke». I det andre skriftet, En besynderlig Trykkefrihedslov i Abessinien, hånet han motsigelsen mellom Trykkefrihetsreskriptet av 1790 og regjeringens opptreden mot de liberale publisistene. '
For disse to småskriftene ble det anlagt sak mot Bruun igjen. Han flyktet til Hven og derfra til Sverige, men ble snart utvist derfra. I Danmark ble Trykkefrihetsforordningen av 1799 vedtatt som reelt innførte en streng sensur. På slutten av 1800 falt dommen i Bruuns sak; den lød på «Forvisning fra Kongens Riger og Lande». Men da var Bruun allerede langt borte.
Eksil i Paris og Frankrikes ledende geograf
Bruun tok opphold i Paris. Under navnet Malte-Brun virket Malthe Conrad Bruun i Paris særlig som geografisk forfatter og var i 1821 en av stifterne av det geografiske Selskab i Paris og deretter dets hovedsekretær. I Frankrike ble han ansett som Europas beste geograf.
Flere av hans avhandlinger ble etter hans død samlet og utgitt av M.J. Nachet: Mélanges scientifiques et littéraires de Malte-Brun 1828.
EM i vintertriatlon 2015
EM i vintertriatlon 2015 (europamesterskapet i vintertriatlon) ble arrangert i Reinosa i Spania i 2015.
Malthe Conrad Bruun
Eksil i Paris og Frankrikes ledende geograf
Bruun søkte danske myndigheter om å få forvisningsdommen opphevet og den ble hevet 18. januar 1826.
EM i vintertriatlon 2015
Vintertriatlon består av løping, sykling og langrenn.
Malthe Conrad Bruun
Eksil i Paris og Frankrikes ledende geograf
Enkelte av hans gamle venner, som Jacob Peter Mynster, gledet seg ved tanken om å gjense han i fedrelandet. Men allerede 14. desember samme år døde Bruun i Paris.
French Open 2010
French Open 2010 ble arrangert 23. mai til 6. juni i Paris. French Open er en Grand Slam-turnering i tennis på grus og blir spilt på Roland Garros-stadion. Singleturneringen for menn ble vunnet av Rafael Nadal fra Spania, det var hans femte seier i French Open. Italienske Francesca Schiavone vant single for damer, det var hennes første Grand Slam-tittel og første gangen en spiller fra Italia vant French Open.
Liste over nobelprisvinnere
Liste over nobelprisvinnere er en liste over samtlige vinnere av nobelprisen i de seks ulike feltene siden første tildeling i 1901. Nobelprisen blir årlig tildelt av Kungliga Vetenskapsakademien, Svenska Akademien, Nobelförsamlingen vid Karolinska Institutet og Den Norske Nobelkomite til personer og organisasjoner som utfører fremragende bidrag innenfor feltene kjemi, fysikk, litteratur, fred og fysiologi/medisin. Prisene ble etablert i 1895 av Alfred Nobels testamente, som sa at prisen skulle administreres av Nobelstiftelsen. En annen pris, Sveriges Riksbanks pris i økonomisk vitenskap til minne om Alfred Nobel, ble innstiftet i 1969 av Sveriges Riksbank for bidrag innen feltet økonomi.
Hver pris blir tildelt av en egen komité. Kungliga Vetenskapsakademien tildeler prisen i fysikk, kjemi og økonomi, Nobelförsamlingen vid Karolinska Institutet tildeler prisen i medisin, og Den Norske Nobelkomite tildeler fredsprisen. Hver prisvinner mottar en medalje, et diplom og en pengesum som har variert opp gjennom årene. I 1901 mottok vinnerne av de første nobelprisene 150,782 svenske kroner, som tilsvarer rundt 7,731,004 svenske kroner i desember 2007. I 2008 mottok prisvinnerne 10 millioner svenske kroner. Prisene for kjemi, fysikk, litteratur, økonomi og medisin blir tildelt under en årlig seremoni den 10. desember i Stockholm, mens fredsprisen blir tildelt i Oslo samme dag.
Per 2012 har 835 ulike personer og 21 organisasjoner mottatt en nobelpris, inkludert 71 vinnere av Sveriges Riksbanks pris i økonomisk vitenskap til minne om Alfred Nobel. Fire nobelprisvinnere ble nektet å motta prisen av sine regjeringer. Adolf Hitler forbød fire tyskere å akseptere nobelprisene: Carl von Ossietzky (fred, 1935), Richard Kuhn (kjemi, 1938), Adolf Butenandt (kjemi, 1939) og Gerhard Domagk (medisin, 1939). Den sovjetiske regjeringen presset Boris Pasternak (litteratur, 1958) til å takke nei til prisen.
To nobelprisvinnere, Jean-Paul Sartre (litteratur, 1964) og Lê Ðức Thọ (fred, 1973) takket nei til sine priser; Sartre takket nei til prisen som han gjorde til alle offisielle æresbevisninger, og Le avslo prisen med henvisning til at motparten hadde brutt fredsavtalen for Vietnam. Seks prisvinnere har mottatt mer enn én pris; en av de seks, Den internasjonale Røde Kors-komiteen, har mottatt Nobels fredspris tre ganger, flere enn noen annen.
Av de 835 nobelprisvinnerne er det 43 kvinner; den første kvinnen til å vinne nobelprisen var Marie Curie, som vant nobelprisen i fysikk i 1903. I de årene hvor nobelprisen ikke har blitt tildelt på grunn av eksterne hendelser eller mangel på nominasjoner, har pengene blitt tilbakeført til fondet øremerket til den relevante prisen. Nobelprisen ble ikke tildelt mellom 1940 og 1942 på grunn av utbruddet av andre verdenskrig.
Formel 1-motorer
Denne artikkelen gir en oversikt over Formel 1-motorer, også kalt Formula 1-aggregater (engelsk: power units) siden 2014 da den bensin-elektriske hybridæraen startet.
Motorformlene har variert for de ulike tidsperiodene for sporten. Helt siden starten i 1947 har Formel 1 brukt en rekke reguleringer for motorer. Før det igjen siden etter første verdenskrig (c. 1918) har mye av Grand Prix-racing generelt med jevne mellomrom hatt ulike "formler" som har begrenset motorkapasiteten.
Fotnoter
<references group="lower-alpha"/>
Stortingsvalget 1870
Stortingsvalget 1870 ble avholdt i 1870 i Norge som indirekte valg til det 20., 21. og 22. ordentlige storting. Det 20. ordentlige storting ble konstituert 2. februar 1871.
Parlamentarismen var ikke innført, så statsrådet fungerte uten formell kontakt med stortinget.
Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 74 stortingsrepresentanter. Kjøpstedenes valgmannsting utpekte én, to eller fire av 37 stortingsrepresentanter.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
400 valgting i landdistriktene utpekte totalt 939 valgmenn. 38 valgting i byene utpekte totalt 213 valgmenn. Valgmannstingene ble holdt i perioden 20. mai 1870 til 3. desember 1870.
Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Kjøpstedene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Amtene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Canterbury Plains
Slettelandskapet Canterbury Plains er et område på New Zealand sør for byen Christchurch i regionen Canterbury. I nord når slettene fram til foten av åsene Hundalee Hills i Huruni, og i sør går de over i slettene i North Otago på den andre siden av Waitaki River.
Geografi
Canterbury Plains ble dannet av moreneavsetninger i kvartær-tiden under istider i den sene pleistocenperioden, for mellom 3 millioner og 10 000 år siden. Grusmassene ble senere spredd i vifteform av flere av de større elvene, i første rekke Waimakariri, Rakaia, Selwyn og Rangitata. Deler av de tussokgresskledde slettene er egnet for moderat intenst husdyrhold, men er utsatt for tørke, særlig når den dominerende vindretningen er nordvestlig. I slike perioder forekommer værfenomenet, kjent som Nor'west arch, en fønvind, over mye av slettelandet.
Elver
Elvene på Canterbury Plains har et typisk forgrenet løp, og skiller på denne måten slettelandet i North Otago fra det sørlige – på den andre siden av Waitaki, der elvene vanligvis har trangere og mer distinkt formet elveløp, heller enn å breie seg ut i vide, grunne nedsenkinger, som i Canterbury.
Bosetning
De fleste av innbyggerne på Canterbury Plains er bosatt i en rekke større eller mindre byer som ligger i nordøstlig til sørvestlig retning over slettene, og som er bunnet samme ved riksveien New Zealand State Highway 1 og jernbanen Main South railway line. Dette er Christchurch, Ashburton og Timaru, og de mindre Kaiapoi, Dunsandel, Rakaia, Temuka og Glenavy. Andre mindre byer er Rangiora, Leeston, Lincoln, Darfield, Geraldine, Methven og Waimate.
Fauna
Den svært sjeldne snutebillen Karocolens tuberculatus er endemisk på slettene.
Kymen Sanomat
Kymen Sanomat («KySa») er en finsk avis som blir utgitt i regionen Kymenlaakso i Finland. Hovedredaksjonen er i Kotka. Den utgis hver dag i uken og har et daglig opplag på 24,216 (2009) med omtrent 62,000 lesere (2007). Avisen ble stiftet i 1902.
Rezeda Aleyeva
Rezeda Aleyeva (født 13. desember 1967) er en kasakhstansk vannpolospiller.
Hun representerte Kasakhstan under Sommer-OL 2000 i Sydney, hvor laget hennes ble nummer 6.
Hamas’ charter
Hamas’ charter ble proklamert i 18. august 1988, ett år etter at organisasjonen ble grunnlagt, og er grunnlagsdokumentet til den islamistiske gruppen Hamas.
Form og innhold
Skriftet består av 36 artikler fordelt på forord, innledning, fem hoveddeler og epilog. Gjennom charteret definerte gruppen seg selv, sine fiender, målsettinger, strategier, metoder og sitt forhold til andre palestinske bevegelser.
Bevegelsens slagord er «Allah er [den islamske motstandsbevegelsens] mål, profeten er dens forbilde, koranen dens grunnlov, jihad dens sti, og det mest sublime uttrykk for tro er å gi sitt liv for Allahs sak.»
Mål
Ifølge charteret har ledere for en verdensomspennende sionisme skal ha slått seg sammen med imperialistiske krefter om å iveresette en ustudert plan og intelligent strategi for å skille de arabiske statene fra hverandre, med det resultat at de ikke bekjemper sionismen, slik at det palestinske folk er blitt stående alene. Blant annet nevnes Camp David-avtalen som en avgjørende faktor som førte til at Egypt ble satt ut av kampen mot sionismen, og at bestrebelsene fortsetter for å hindre flere andre land i å delta i kampen. For å motvirke dette, oppfordrer Hamas alle palestinere, arabere og muslimer til å delta i og forene seg om å bekjempe sionismen og Israel. Hamas slår fast at enhver araber og muslim har sin rolle i, og individuell plikt til å delta i kampen mot sionismen og frigjøringen av landområdet. Dette gjelder også kvinner og slaver, selv uten godkjennelse fra sine menn eller herrer.
I charteret slås det fast at dersom Hamas arbeider med rene intensjoner, med fast besluttsomhet, befrir seg fra ideologiske spor fra vesten og heller følger islamsk tradisjon og sine egne historiske erfaringer fra seieren over korsfarerne vil de selv, med Allahs hjelp, seire over fienden.
Konspirasjonsteorier
Charteret inneholder en rekke konspirasjonsteorier. Ifølge charteret skal sionistene med kulturelle virkemidler forsøke å villede palestinske kvinner. De skal visstnok ha kontroll over verdens mediehus, og driver sitt arbeid for verdensherredømme gjennom FNs sikkerhetsråd, organisasjoner som frimurere, Rotary-klubber, Lions-klubber, B'nai B'rith og flere. «De [fienden] stod bak både den franske og russiske revolusjon, og bak de fleste revolusjoner vi hører om her og der.» Sionistene skal ha stått også bak første verdenskrig, Folkeforbundet, og andre verdenskrig. Charteret hevder at "There is no war going on anywhere, without having their finger in it."
Forholdet til PLO
Hamas ser positivt på PLO (Palestine Liberation Organization, selvstyremyndigheten på Vestbredden) og andre palestinske bevegelser i kampen mot deres felles fiende. Samtidig minner Hamas om viktigheten av islam som grunnmur.
Fiendebilder
Ifølge den norske totalitarismeforskeren Øystein Sørensen er det særlig tre aspekt ved Hamas' fiendebilde som kommer til synet i charteret. 1. Sionisme og imperialisme. Ifølge Hamas har sionismen stått bak og kontrollert imperialismen. Dermed kobles sionismen sammen med imperialismen. Sørensen hevder at forståelsen gir charteret en anti-imperialistisk profil. Tilsvarende tenkning finner vi his Khomeini og Qutb, men Sørensen peker også på muligheten for at "en mer direkte påvirkning formodentlig er marxistiske palestinske organisasjoner som Fatah og PFLP". 2. Det islamske kalifatets fall. Synet på at imperialismen og jødene har stått bak kalifatets fall fører til at Hamas i artikkel 22 slår fast at sionistene igjennom sin igangsetting av første verdenskrig klarte å "ødelegge det islamske kalifatet". Ifølge Sørensen understreker dette bevegelsens tilknytning til Det muslimske brorskap. 3. Universelt og apokalyptisk perspektiv. Charteret hevder at konfliktene i verden er en kamp mellom islam og de vantro. I artikkel 22 slås det fast at "Den dagen islam viser seg, vil vantroens krefter forene seg for å stanse islam, for de vantro utgjør ett fellesskap." Ifølge artikkel 25 vil også "kommunistene i øst og korsfarerne i vest" forenes for å stanse islam. Tilsvarende perspektiv ser vi hos Sayyid Qutb, den mest betydningsfulle ideologen i Det muslimske brorskap.
Charterets relevans i det 21. århundret
Hamas' politiske leder, Khaled Meshaal, sa i 2010 at charteret er et stykke historie, men at charteret ikke kan endres av interne årsaker. I 2008 uttalte Hamaslederen i Gaza, Ismail Haniyeh, at Hamas kunne godta en palestinsk stat på grunnlag av 1967-grensene, og at Hamas kunne inngå en langsiktig våpenhvile med Israel. I kontrast til dette har en annen Hamasleder, Mahmoud al-Zabar, uttalt at all tale om 1967-grensene "bare er en frase". Han slo fast at "Vi vil gjenvinne landet, selv om vi [Hamas] må gjøre det tomme for tomme. Andre Hamasledere, inkludert Ismail Haniyeh og Khaled Meshaal har gjentatte ganger uttalt at "Palestina - fra [Jordan-] elven til [Middelhavet] havet, fra nord til sør - er vårt land, vår rett, og vårt hjemland. Det vil ikke bli noen tilbakevending eller forsaking av selv en tomme eller liten del av det." Ismail Haniyeh har videre slått fast at "vi skal ikke oppgi den islamske waqf på Palestina, og Jerusalem skal ikke bli delt inn i Vest- og Øst-Jerusalem.
Forord
Det slås fast at Hamas' medlemmer tror på Allah, og at det ville vært det beste for bokens folk, (kristne og jøder), om de også trodde. Dette begrunnes med et sitat fra Koran. Forordet inneholder en domsprofeti over Israel: «Israel vil eksistere, og vil fortsette å eksistere inntil Islam utsletter det, akkurat som det [Islam] utslettet andre før det [Israel].»
Innledning
Bevegelsen redegjør for sin fremvekst og sitt charter. «Den [islamske motstandsbevegelsen] vil vise sitt ansikt, gjøre synlig sin identitet, gjøre kjent sitt ståsted, klargjøre sine hensikter og diskutere sine håp.» Hamas ber om assistanse i sin kamp mot jødene.
Del 1 – Bli kjent med bevegelsen
Bevegelsen henter sine retningslinjer fra islam når det gjelder sitt syn på tilværelsen, livet og menneskeheten. Dette understrekes videre gruppen slagord i artikkel 8. «Allah er dens mål, profeten er dens forbilde, koranen dens grunnlov, jihad dens sti, og det mest sublime uttrykk for tro er å gi sitt liv for Allahs sak.»
I en historisk oversikt nevner charteret forgjengere blant islamske motstandsbevegelser, blant annet Det muslimske brorskapet og setter seg videre inn i en større kontekst ved å beskrive seg selv som en deltaker i en global motstandsbevegelse i kampen mot «den sionistiske invasjonen.»
Del 2 – Mål
Ondskap har tatt overhånd i verden. Når islam fjernes fra samfunnet, forandres alt. Hamas målsetting er å fjerne og knuse ondskapen og gjenopprette en muslimsk stat.
Bevegelsen vil være forsvar og støtte for de svake og undertrykte. Bevegelsen vil bringe rettferdighet og bekjempe urettferdighet.
Del 3 – Strategier og metoder
Landet Palestina har vært og vil alltid være en islamsk waqf, fordi det en gang ble erobret av islam. Ingen har lov til å oppløse denne bestemmelsen som gjelder for alle land som er underlagt islamsk sharialov.
Islamsk kunst i frihetskrigen skal bidra til ideologisk mobilisering.
Det islamske samfunn er solidarisk. Den eneste mulighet for islam, kristendom og judaisme til å leve i «fred og fordragelighet» med hverandre er under islam. "Peace and quiet would not be possible except under the wing of Islam. Past and present history are the best witness to that."
Fienden må møtes av folket som en samlet kropp. Dersom et lem lider vil resten av kroppen respondere med å føle de samme smertene. Fienden driver kollektiv avstraffesle, plyndrer, forfølger de som flykter, tydd til beinknusing, åpnet ild med og uten grunn mot barn, kvinner og gamle, opprettet fangeleirer med umenneskelige forhold og mer til. «I sin nazi-pregede opptreden gjorde jødene ingen unntak for kvinner eller barn» Fienden mål er å skape frykt hos alle, og behandler dem som de verste krigsforbrytere. «Deportasjon fra hjemlandet er en form for mord.»
Del 4 – Vår stiling vis-à-vis de islamske bevegelser
«Den islamske motstandsbevegelsen ser på de andre islamske bevegelsene med respekt og takknemlighet.» selv når de er uenige om enkelte saker. De står samlet for Allahs sak. Her listes det opp visse betingelser med tanke på målsetting, hengivenhet til Allah, og de tre islamske sirklene. «Den islamske motstandsbevegelsen tillater ikke falske anklager eller stygg snakk om enkeltpersoner eller grupper, for den troende tar ikke del i slike misligheter.».
Hamas viser gjensidig respekt for de nasjonale (Wataniyya) bevegelsene i det palestinske området. Videre ser Hamas positivt på den palestinske nasjonale bevegelse (PLO). Hamas anser PLO som en av sine nærmeste samarbeidspartner, men understreker viktigheten av islamsk fundament i Palestina. (PLO baserer seg på et sekulært tankesett).
Hamas kaller på alle informasjonsformidlere i den arabiske og muslimske verden. De ber dem bidra i kampen mot sionismen på sin måte.
Hamas er en menneskevennlig bevegelse som setter menneskerettighetene høyt og er forpliktet på en toleranse som er en del av islams egenart. Historien har vist at det bare er under islam det er mulig for alle de tre monoteistiske religionene å leve side om side. Tilhengerne av andre religioner må ikke kjempe mot islam.
Verdenssionismen har mål om å isolere det palestinske folk, erobre dets land og deretter ekspandere til Nilen og Eufrat. Som grunnlag for denne påstanden vises det til Sions Vises Protokoller. Deltakelse i motstandskampen er en plikt: «Å forlate motstandskampen mot sionismen er høyforræderi, og forbannet være den som gjør det.»
Del 5 – Historiens vitnesbyrd
«Palestina er klodens navle og der kontinentenes korsvei. Siden tidenes morgen har det vært målet for ekspansjon («expansioinists»)» Saladin al-Ayyubi frigjorde Palestina fra korsfarerne. "Ingenting kan overvinne jern foruten jern. Deres falske fåfengte tro kan bare bli beseiret av den rettskafne islamske trosbekjennelsen." Hamas har tatt lærdom av korsfarernes nederlag, og er overbevist om at det ikke vil være vanskelig for Allah hvis deres intensjoner er rene og deres besluttsomhet står fast. Ved å befri seg fra ideologiske spor etter vestlig påvirkning, ved å følge islams tradisjon, og ved å ta lærdom av erfaringer fra fortiden vil de seire.
Epilog
Hamas søker ikke berømmelse, materiell vinning eller sosial status for seg selv. «Den [organisasjonen] vil bare gi støtte for alle grupperinger og organisasjoner som opererer mot den sionistiske fienden og dens lakeier.» Hamas vil ikke sette seg opp mot muslimer eller ikke-muslimer som ønsker fred med dem. ”Hamas vedtar islam som sin livsstil. Islam er dens trosbekjennelse og religion.” Hamas bønnfaller Allah om ledelse.
John Miller
John Miller (født 1870 i Dumbarton, død 1933 i Glasgow) var en skotsk fotballspiller som blant annet spilte for Liverpool FC. I sesongen 1892/1893 lagde han 27 mål på 28 kamper for Anfield-klubben, og ble med det klubbens suverene topscorer. Han er også en av kun 5 spillere som har scoret 5 mål i samme kamp for Liverpool. Han spilte også for Dumbarton FC, The Wednesday og Aidrieonians i sin karriere.
Luis Martell
Luis Martell (født 1. juni 1945) er en meksikansk volleyballspiller.
Han representerte Mexico i Sommer-OL 1968 i Mexico by, hvor han ble nummer 10.
Einar Jenssen (1860–1944)
Einar Jenssen var halvbror til kjøpmennene Hans Peter Jenssen og Anton Jenssen og farfar til brukseier på Vinje og formann i Høyres fylkestingsgruppe Einar Jenssen.
Svínavatn
Svínavatn er en innsjø sør for Blönduós på Island. Den ligger 123 meter over havet og har et areal på 12 km².
Det finnes også to andre innsjøer på Island med samme navn:
Argentina under Vinter-OL 1998
Argentina under Vinter-OL 1998. To utøvere, en mann og en kvinne, fra Argentina deltok i to øvelser, alpint og snøbrett, under Vinter-OL 1998 i Nagano i Japan. Argentina vant ikke noen medaljer. Beste plassering var en 19.-plass i alpin kombinasjon for kvinner. Alpinisten Carola Calello var Argentinas flaggbærer under åpningsseremonien.
Jing
Jing kan sikte til:
Arild Kjerpeseth
Arild Robert Kjerpeseth (født 9. september 1955) er en norsk politiker for Arbeiderpartiet. Han var ordfører i Meløy kommune i Nordland fra 2003 til 2011.
Simon Michelet
Simon Themstrup Michelet (født 8. februar 1863 i Trondheim, død 15. oktober 1942 i Bærum) var en prisbelønt norsk teolog og samfunnsbygger. Han var ekspert på Det gamle testamente.
Sebastianópolis do Sul
Sebastianópolis do Sul er en kommune i delstaten São Paulo i sørøstregionen av Brasil.
Ovipari
Ovipari eller adjektivet eggleggende brukes om en situasjon hvor dyr legger egg slik at fosterutviklingen fortsetter utenfor morens kropp, i stedet for å ruge ut eggene i kroppen (ovovivipari) eller å føde levende unger (vivipari). Ovopari er den originale formen for forplantning i dyreriket, og finnes i alle rekker av dyr. Befruktningen kan foregå eksternt (gyting) eller internt. Egg er næringsrike og utgjør fristende måltid for andre dyr. Et problem for eggleggende dyr er at eggene selv ikke har noen forsvarsmekanismer, og forskjellige grupper har utviklet forskjellige strategier for at nok egg skal overleve fram til klekking.
Simon Michelet
Teolog
Etter examen artium 1881 mottok han cand.theol. 1887 på sin prisbelønte avhandling om Første Klemensbrev, selv om det egentlig tilhører Det nye testamente. Han oppnådde dr.theol. 1894 på avhandlingen Amos, oversat og fortolket, og dette handler om Amos (bok) som er i Det gamle testamente. I 1895 var han 3. prest ved Trefoldighetskirken (Oslo) og lærer ved Hauges Minde (Oslo), der man utdannet misjonærer. Han var professor i gammel-testamentlig teologi ved Det teologiske fakultet (UiO) 1896–1933 og dets dekan, også under Professorstriden i 1906.
I perioden 1914-1924 var han formann for Norges kristelige studenterbevægelse, og fra 1914 var han i en årrekke formann i huskomiteen til Det kristelige studenterforbund i Oslo. Han fremhev selv i 1931 sin «særlig aktive deltagelse» i disse to organisasjonene, da han skulle oppsummere sitt liv og virke til et jubileumsskrift for studentene fra 1881.
Politisk og sosialt engasjement
Michelet var politisk engasjert på venstresiden.
Han grunnla i 1920 det såkalte «Studentersettlementet» i Fossgården på Grünerløkka i daværende Kristiania.
Familie
Han var sønn av overtollbetjent Joseph Frantz Oscar Michelet (1832–1913) og Caroline Julie Laache (1833–1915). Simon giftet seg i 1888 med forfatter og kvinnesaksforkjemper Marie Michelet (1866–1951). Ekteparet fikk en sønn som døde tidlig, samt de tre døtrene Bolette (Bodhild) Christine, Nanna (1894-1967) og Julie (Caroline Julie Magdalene).
Datteren Nanna Michelet, som i 1916 ble landets første kvinnelige landbrukskandidat, engasjerte seg i likhet med foreldrene i sosialt arbeid, og i 1924 ble hun leder i farens «Studentersettlement». I 1964 fikk Nanna Michelet Kongens fortjenstmedalje i gull for dette arbeidet. Julie Michelet ble i 1925 ansatt ved The Art Institute of Chicago, og i 1931 opplyste jubileumsskriftet som ble utgitt i anledning 50-årsjubileet for farens studentkull, at Julie da hadde stillingen som «Keeper of Muhammedan Art» ved museet.
Ovipari
Ytre befruktning
Hos mange dyregrupper foregår befruktningen av egget utenfor kroppen ved ytre befruktning. Egg og spermier sprøytes ut i omgivelsene, ofte i stort antall. Denne formen for formering finnes blant annet hos svamper, nesledyr, leddormer, muslinger, pigghuder og de fleste beinfisk og amfibier. Ettersom befruktnigen krever at en spermie fysisk tar seg fram til egget utenfor kroppen, finner vi ytre befruktning i all hovedsak hos dyr som lever i vann.
Indre befruktning
Hos dyr med tjukt eggeskall må nødvendigvis befruktningen skje inne i kroppen, før eggeskallet dannes. Hos noen tilfeller vil store deler av eggets masse dannes etter befruktningen, og hos kloakkdyr til og med etter at fosterutviklingen er i gang. De fleste eggleggende dyr overfører sæd fra hannen til hunnen gjennom et forplantingsorgan (en penis eller en hemipenis), slik vi finner hos de fleste krypdyr, alle pattedyr, noen fugler og hos rundormer, snegler, krepsdyr og insekter. Hos blekkspruter, mange edderkoppdyr, noen meitemarker, de mest primitive insektene og de fleste salamandere blir sæden overført via an spermatofor.
Massegyting
Hos mange marine arter, særlig svamper, koraller, pigghuder, brachiopoder og muslinger vil mengden egg være eneste form for beskyttelse. Gytingen bidrag til næringen til bardehvaler, brugde og andre havlevende filterspisere. Gytesesongen foregår for mange arters vedkommende samlet slik at rovdyr ikke kan leve på en jevn strøm av egg og sperm, og derved er for få til å kunne klare å spise alle eggene under gyting.
Vokte eggene
Dyr som legger forholdsvis få og store egg vil ofte vokte på dem for at ikke rovdyr skal spise dem før de klekker. Krokodiller vokter sine reder for å jage unna rovdyr, og hunner hos blekkspruter sitter ved eggene og passer på dem til hun dør. Mange insekter vokter eggene og noen ganger larvene eller nymfene etter klekking. Maur, bier og andre sosiale insekter bygger tuer, bol og andre strukturer for å gjøre eggene vanskelig tilgjengelige. De aller fleste amfibier søker opp dammer uten fisk for å legge eggene der, ettersom mange fiskearter vil spise både egg og særlig rumpetroll.
For mange dyrs vedkommende er sopp og bakterier den største faren for eggene. Både krypdyr, maur og mange leddyr som lever i fuktig jord slikker eggene for å holde dem rene. Også mange typer fisk som gyter på bunnen bruker mye tid på å rense eggene og fjerne døde egg.
Bære eggene med seg
En del dyr bærer eggene med seg slik at et voksent individ alltid kan være til stede og beskytte dem. Dette gjelder i stor grad rovdyr, som ofte må flytte på seg for å finne mat. Ofte faller dette på hannene, slik som hos enkelte rovteger, nålefiskfamilien og havhester. Mange fisker ruger ut eggene i munnen, hannene hos beintungefiskfamilien, munnrugende kampfisk, Ariopsis felis (en malle) og enkelte Tilapia-ciklider. Hos de fleste munnrugende ciclider er det imidlertid hunnen som passer eggene. Mange edderkopper bærer med seg en eggpakke av silke.
Hunnen hos magerugefroskene bærer eggene i magen. Surinampadde-hunnen bærer med seg de befruktede eggene på ryggen, og eggene gjennomgår fullstendig utvikling under huden og kommer hoppene ut gjennom ryggskinnet når de er ferdig med metamorfosen.
Anastasiya Boroda
Anastasiya Boroda (født 2. januar 1976) er en kasakhstansk vannpolospiller.
Hun representerte Kasakhstan under Sommer-OL 2000 i Sydney, hvor laget hennes ble nummer 6.
1307
Begivenheter
Dette sies å være opphavet til myten om fredag den 13.
Norra Hammarbyhamnen
Norra Hammarbyhamnen er et bolig- og havneområde innen bydelen Södermalm i Stockholm.
Norra Hammarbyhamnen, bortsett fra kvarteret Hamnvakten, omfattes av prosjektet Hammarby sjöstad.
Richard Codey
Richard James Codey (født 27. november 1946 i Orange i New Jersey i USA) er midlertidig guvernør i New Jersey, USA, etter at guvernør James McGreevey trakk seg i november 2004.
Fylkesvei 337 (Aust-Agder)
Fylkesvei 337 i Aust-Agder gikk mellom Nomeland i Hylestad, Valle kommune, og fylkesgrensen mot Vest-Agder ved Håhellervatnet. Veien var 26,9 km lang.
2019 ble veien del av fylkesvei 450.
Keli Smith Puzo
Keli Smith Puzo (født 25. januar 1979) er en amerikansk landhockeyspiller. Hun representerte landet sitt under Sommer-OL 2012 i London, der hun endte på sisteplass med det amerikanske landslaget.
NKnett
NKnett er en internettleverandør (ISP) basert i Bodø, og etablert i 2007. De leverer internett-aksess over trådløse forbindelser til bedrifter og privatpersoner fra Gildeskål i sør til Kjerringøy i nord.
NKnett er eid av Nordkontakt A/S. Opprinnelig startet NKnett som et samarbeidsprosjekt mellom Gildeskål kommune og Nordkontakt AS. Selskapet het da Gildeskål bredbånd, og hadde hensikt å tilby bredbåndsforbindelse til skoler i Gildeskål.
Liste over stortingsrepresentanter 1836–1838
Liste over alle stortingsrepresentanter i perioden 1836 til 1838. Listen omfatter alle som ble valgt til Stortinget. Totalt var det 96 representanter fra 34 valgkretser, hvorav 65 representanter fra 17 landkretser (amt) og 31 representanter fra 17 bykretser.
Rapssommerfugl
Rapssommerfugl (Pieris napi) er en dagaktiv sommerfugl i gruppen hvitvinger. Den er den vanligste av hvitvingene og flyr hele sommeren, den finnes i hele Norge. I dagligtale kalles den ofte for kålsommerfugl, men arten regnes ikke som et skadedyr i jordbruket. Den tilhører samme slekt (Pieris) som liten og stor kålsommerfugl.
Utseende
Kjønnene er ganske like. Vingeoversiden har lys hvit grunnfarge hvor ribbenettet kan ses i svak grå farge. Vingespissen på framvingene er mørk. Hunnen har gjerne et mørkere farget ribbentt på vingeoversiden. Vingenes underside er mer lys gul-grønn med et tydelig grågrønt ribbenett. Dette skiller arten fra liten og stor kålsommerfugl, som begge har bakvingeundersider som er ensfsrget.
Vingespennet er mellom 37 og 47 millimeter.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er mørkt gråsvart og er lite håret på oversiden.
Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Fasettøynene er mørke. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet slik som hos alle dagsommerfuglene.
På beina finnes også sanseorgan som gir informasjon om hva sommerfuglen sitter på. Hunner bruker disse sansene for å finne riktig næringsplante, hvor den kan legge sine egg.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er gult, rundt og kjegleformet med noen lengderibber, toppen er flat.
Larven har generelt tykk hud og er ganske hardføre. Den er grå-blå grønnlig på farge, med flere små runde punkt, på siden, som danner en lengdestripe. Larvens kropp smaler litt bakover.
Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Threads of Destiny
Threads of Destiny er en amerikansk stumfilm fra 1914, regissert av Joseph W. Smiley.
Rapssommerfugl
Levevis
Rapssommerfugl finnes på gresskledde og blomsterrike enger. Arten flyr på ulike lokaliteter, og finnes gjerne i veiskråninger og lignende. Den finnes ikke der det er for fuktig, som på myrer eller i fjellet.
Rapssommerfugl har en rolig og gjerne flagrende flukt. Ofte flyr de korte turer fra blomst til blomst. Flygetiden er fra tidlig om forsommeren fra april og hele sommeren til september. Den flyr ofte i flere generasjoner.
Threads of Destiny
Handling
Ivan Mussak, sjefen for det russiske hemmelige politiet, er ansvarlig for drapene på tusenvis av jøder og flere tusen andre har blitt sendt i tvungen eksil. Isaac Gruenstein og hans spedbarnsdatter Miriam er de eneste medlemmene av familien hans som overlevde en av Mussaks massakrer. Men Isaac blir snart sendt i eksil til Sibir. Miriam blir deretter oppdratt av nonner, ved et kloster.
Rapssommerfugl
Levevis
Om natten og i overskyet vær hviler sommerfuglen. Vingene holdes sammenlagt opp og ut fra kroppen, noe som gir sommerfuglen en viss kamuflasje og beskyttelse. De voksne lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Threads of Destiny
Handling
Atten år senere dør Isaac i Sibir. Men før han gjør det, skriver han en melding til datteren og gir den til en annen fange ved navn Rachel Shapiro. Men Shapiro klarer å stikke av, og ved en tilfeldighet finner han igjen Miriam. Omstendighetene har imidlertid forandret seg i løpet av de siste 18 årene, og Miriam har nå blitt Mussaks elskerinne.
Rapssommerfugl
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Larvene
Larven er radikalt forskjellige fra de voksne, både i levevis og i kroppsbygning. Larven er trege og ikke særlig sky. De har ingen synlige forsvarsfunksjoner, som å kaste hodet til siden fram og tilbake eller å rulle sammen kroppen, ved berøring.
Larven lever som plantespiser på en rekke ulike urter og planter særlig i slektene Nasturtium, Lepidium, Lunaria, Hesperia, Arabis, Sysymbrium, Alliaria, Cardamine, Sinapis, Alyssum og Cheiranthus.
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Rapssommerfugl tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom to til fire uker.
Utbredelse
Rapssommerfugl er den vanligste av hvitvingen og finnes i hele Norge, Danmark, Sverige og Finland. Den finnes i de tempererte områdene over hele den nordlige halvkule, samt i Nord-Afrika.
Villa Manin
Villa Manin di Passariano er en venetiansk villa, beliggende i Passariano i Codroipo, provinsen Udine, i det nordlige Italia. Villa Manin ble påbegynt rundt 1650 og var residens for den siste doge av Venezia, Lodovico Manin. I et par måneder høsten 1797 bodde Napoléon Bonaparte og Josephine de Beauharnais i Villa Manin mens Freden i Campo Formio ble forhandlet frem.
Villa Manin ble restaurert på 1960-tallet. Det er et museum i bygningen og den har blitt benyttet for en rekke internasjonale kunstutstillinger.
Georges Darboy
Georges Darboy (født 16. januar 1813 i Fayl-Billot i departementet Haute-Marne i Frankrike, drept 24. mai 1871 i Paris) var en fransk katolsk prest, etterhvert biskop av Nancy og så erkebiskop av Paris. Han var del av en gruppe prominente gisler som ble henrettet rett før Pariserkommunen av 1871 ble slått ned.
Bakgrunn
Georges Darboy ble født i nærheten av Langres som sønn av krydderhandlere. Han studerte med gode resultater ved presteseminaret i Langres, og ble presteviet i 1836. Han ble overført til Paris som alimonisar for Henrik IVs kollegium, og ble honorærkannik ved Notre Dame, domkirken i Paris. Han ble nær venn av erkebiskop Affre og hans etterfølger erkebiskop Sibour.
Biskop, erkebiskop
Han ble utnevnt til biskop av Nancy i 1859, og i januar 1863 ble han elevert til erkebiskop av Paris.
Georges Darboy var en ivrig tilhenger av biskoppelig uavhengighet i gallikanske forstand, og engasjerte seg i en kontrovers med Roma ved sin iherdige forsøk på frata jesuittene og andre religiøse ordener deres jurisdiksjon innen hans bispedømme. Pave Pius IX lot ham ikke ble kardinal, og refset ham for has liberalisme i et brev som antagelig ikke var ment for offentliggjørelse.
Han er også kjent for sin opposisjon i 1868 mot Jacques-Paul Migne, og forbød ham å fortsette sin videreføring av sin forleggervirksomhet etter at hans forlagshus brant ned, og nektet ham å feire offentlig messe.
Under Første Vatikankonsil holdt han kraftfullt fast ved biskopenes rettigheter, og var en klar opponent mot dogmet om pavens ufeilbarlighet, noe han fant inopportunt og stemte i mot. Etter at dogmet var blitt antatt, var han imidlertid blant de første til å erklære sin tilslutning til det.
Den fransk-prøyssiske krig, pariserkommunen
Etter etter hans hjemkomst til Paris ble byen endevendt på grunn av den fransk-prøyssiske krig. Hans opptreden gav ham høy aktelse; han var aktiv ved å organisere hjelp for de sårede, ble standhaftig på sin post under beleiringen, og avslo å søke tilflukt fra Pariserkommunens herjinger.
Den 4. april 1871 ble han arrestert av kommunardene og holdt som gissel i fengselet Mazas. Derfra ble han senere flyttet til La Roquette-fengselet da hæren avanserte mot hovedstaden fra Versailles. Den 24. mai ble han skutt på gårdsplassen i fengselet, sammen med flere andre prominente gisler. Henrettelsene var beordret av Théophile Ferré, som selv så ble henrettet av den franske regjering etter Kommunens fall.